Τα μυστήρια της Ορθοδόξου Εκκλησίας κατά τον άγιο Νικόδημο Αγιορείτη.
Creators: name: Κόρτας, Γεώργιος πρωτοπρεσβύτερος Ζήνωνος
Publisher: name: Aristotle University of Thessaloniki
Year: 2016
Subjects: Νικόδημος Αγιορείτης
Μυστήρια της Εκκλησίας
Κολλυβάδες
Nicodemos Hagiorite
Church Mysteries
Kollyvades

description: Σκοπός της μεταπτυχιακής αυτής μελέτης, που έχει θέμα «Τα μυστήρια της Ορθοδόξου Εκκλησίας κατά τον άγιο Νικόδημο Αγιορείτη», είναι η δια μέσου του πλούσιου συγγραφικού έργου του αγίου, παρουσίαση των θέσεων που ο ίδιος παράθεσε στους πιστούς της εποχή του όσον αφορά στα μυστήρια της Ορθοδόξου Εκκλησίας. Μιας εποχής πολύ δύσκολης για τον Ελληνορθόδοξο κόσμο, λόγω της Τουρκοκρατίας. Παρόλα αυτά οι θέσεις του Αγίου παραμένουν διαχρονικές και αποτελούν οδηγό και κανόνα για κάθε Ορθόδοξο δια μέσου των αιώνων. Στη παρούσα μελέτη έγινε αποδελτίωση των συγγραμμάτων του αγίου Νικοδήμου με βάση τις μαρτυρίες του για τα μυστήρια και έχουν καταγραφεί οι θέσεις του αγίου, οι ερμηνείες και τα σχόλια του στο εν λόγω θέμα. Ο άγιος Νικόδημος έζησε κατά τον ΙΗ’ αιώνα και άφησε πλούσιο συγγραφικό έργο, το οποίο διακρίνεται για τη μεγάλη θεματολογία του, το θεολογικό του βάθος σε έκταση και πηγές. Μέσα από το έργο του, αναδεικνύεται μέγας νηπτικός πατέρας, διδάσκαλος του Ελληνικού Γένους και της Ορθόδοξης Εκκλησίας. Τα έργα του «Περί της συνεχούς θείας Μεταλήψεως», «Συμβουλευτικόν Εγχειρίδιον», «Εξομολογητάριον», «Αόρατος Πόλεμος», «Πνευματικά Γυμνάσματα», «Ερμηνεία εις τας ΙΔ’ Επιστολάς του Απ. Παύλου», «Εορτοδρόμιον», «Χρηστοήθεια των Χριστιανών» και κυρίως το «Πηδάλιον», αποτέλεσαν την βάση για την έρευνα και εκπόνηση της μελέτης αυτής. Ο άγιος Νικόδημος αναφερόμενος στο μυστήριο του Βαπτίσματος, το ονομάζει μυστήριο Υιοθεσίας, μέσω του οποίου συγχωρούνται όλες οι αμαρτίες, εξαλείφεται το προπατορικό αμάρτημα και νεκρώνεται ο παλαιός άνθρωπος της αμαρτίας και εν τέλει καθιστά τον βαπτιζόμενο μέτοχο της Ουρανίου Βασιλείας. Η Θεία Ευχαριστία, είναι κατά τον άγιο Νικόδημο το μυστήριο που είναι άριστα συνδεδεμένο με τη θεία Μετάληψη. Η Θεία Μετάληψη παρουσιάζεται τόσο σημαντική για την ζωή του πιστού, όσο η αναπνοή για τον άνθρωπο. Ιδιαίτερη αναφορά στο θέμα αυτό υπάρχει στο έργο του Αγίου περί της συνεχούς θείας μεταλήψεως, ένα έργο που έμελλε να αλλάξει την πνευματική ζωή των πιστών, αλλά και του ίδιου του Αγίου, αφού δέχθηκε αρκετό πόλεμο γι’ αυτό του το έργο. Η Ιερά Εξομολόγηση είναι το μυστήριο, όπου συγχωρούνται όλες οι αμαρτίες του εξομολογούμενου, που έγιναν μετά το Βάπτισμα. Στο βιβλίο του «Χρηστοήθεια των Χριστιανών», ο άγιος Νικόδημος αναφέρεται ιδιαίτερα στη σημασία του μυστηρίου του γάμου, επισημαίνοντας τους κινδύνους που προκύπτουν από γάμους με αλλόθρησκους. Τονίζει σε όσους θέλουν να νεκρώσουν τον γάμο τους (διαζύγιο) ότι αυτό προκαλεί ασέβεια στην πίστη, στην αγάπη και στον μεταξύ τους αλληλοσεβασμό. Περί του μυστηρίου του αγίου ευχελαίου, ο άγιος κάνει αναφορά στην επίκληση του ονόματος του Κυρίου, το οποίο είναι και το πραγματικό αίτιο της ιάσεως των ασθενειών. Δεν παραλείπει ο άγιος Νικόδημος να αναφερθεί και στο μέγα μυστήριο της Ιεροσύνης, το οποίο ο ίδιος ο Κύριος έδωσε στους μαθητές Του για την άφεση αμαρτιών και την σωτηρία των ψυχών των πιστών. Τονίζει το μεγαλείο της Ιεροσύνης και ως εκ τούτου τη σημασία της καθαρότητας που πρέπει να διακρίνει τόσο τους υποψήφιους ιερείς, αλλά πολύ περισσότερο τους πρεσβυτέρους και επισκόπους της Ορθοδόξου Εκκλησίας. Τέλος, μέσα στη παρούσα μελέτη διαγράφονται και οι θέσεις του Αγίου όσον αφορά την ποιμαντική των μυστηρίων μέσα στο πλαίσιο των ευρύτερων σύγχρονων ποιμαντικών προβλημάτων της Ορθοδόξου Εκκλησίας.
description: The purpose of this post-graduate work, which is titled “The sacraments of the Orthodox Church according to Saint Nicodemus the Hagiorite”, is to present the views and opinions of Saint Nicodemus, through his abundant works, regarding the holy sacraments of the Orthodox Church as he himself made known to believers in his time, which was a harsh period because of the Turkish occupation of the orthodox Greece. Nevertheless, his teachings remain relevant to Orthodox Christians through the eons, and in this work we will take a closer look by indexing all his references to the holy sacraments. Saint Nicodemus lived in the 18th century, and he was one of the most prolific writers of his era, covering a wide range of subjects and to an impressive depth. Through his work he came to be known as one of the most important neptic fathers, and a great teacher of the Greek nation and the Orthodox Church. This work focuses on his following works: “Concerning frequent communion”, his manual of confession (“exomologitarion”), “Unseen warfare”, “Spiritual Exercises”, “Interpretation in the XIV letters of Paul”, “Eortodromion”, “Chrestoethia of Christians”, “The Rudder (Pedalion)”. The Saint, referring to the sacrament of Baptism, he names it a sacrament of adoption, through which all sins are forgiven, the forefather sin is eliminated and the old self who is riddled with sin is left behind so that the baptized can enjoy communion with God. The Divine Liturgy is, according to Saint Nicodemus, very closely related to the Holy Communion which is defined as extremely essential for the life of Christians in the same way that breathing is. A special reference to this subject is made in his work “Concerning frequent communion”, which contributed to the eventual change in the stance of all Orthodox Christians of the era regarding to the frequency of the Holy Communion, but also brought hardships for the Saint, who was severely criticized on the matter. The Holy Confession is the sacrament in which all the sins after the baptism are forgiven. In his book “Chrestoethia of Christians”, Saint Nicodemus especially refers to the importance of the sacrament of Holy Matrimony, highlighting the dangers that can arise from the marriage with people coming from a different faith. He also emphasizes the fact that those who wish to dissolve their marriage (divorce) are showing disrespect to the faith, and they deny the love and respect between themselves. Regarding the sacrament of the Holy Unction, the Saint refers to the invocation of the name of the Lord, which is the real cause of the healing of diseases. Saint Nicodemus also does not fail to mention the great sacrament of Priesthood, which the Lord Himself gave to His disciples for the remission of sins and the salvation of all those that believe in Him. He emphasizes the greatness of Priesthood and therefore, the importance of the purity that should distinguish not only the prospective priests, but also the elder priests and bishops of the Orthodox Church. Lastly, the present study sheds light to the ideas and beliefs of the Saint regarding the pastoral of sacraments in the context of the broader spectrum of contemporary pastoral problems of the Orthodox Church.